[{"text_idx": "#000001", "text": "yn hanfodol I\u2019r safle weithio"}, {"text_idx": "#000005", "text": "Diolch i Sian am gyflwyno ei nofel inni\u2019n ddiweddar..."}, {"text_idx": "#000006", "text": "Beth wnaeth eich ysbrydoli i ysgrifennu Darogan?"}, {"text_idx": "#000007", "text": "Yn syml iawn, hanes Cymru. Mae ein hanes ni\u2019n llawn o\u2019r hyn sydd wedi siapio Cymru heddiw ac mae digon o straeon i ddewis ohonynt. Dwi\u2019n hoff o elfennau goruwchnaturiol mewn straeon hefyd, felly unwaith eto, fel yn fy nofel gyntaf, Drychwll, penderfynais gyfuno\u2019r ddau beth."}, {"text_idx": "#000008", "text": "Dywedwch ychydig am y stori..."}, {"text_idx": "#000009", "text": "Mae asiantaeth o\u2019r enw DAROGAN yn archwilio achosion paranormal, reit debyg i\u2019r X-Files oedd ar y teledu yn y 1990au. Ond mae pob achos a\u0302\u2019i wreiddiau\u2019n ddwfn mewn elfen o hanes Cymru."}, {"text_idx": "#000010", "text": "Beth ydych chi\u2019n gobeithio y bydd darllenwyr yn ei gael o\u2019r stori hon?"}, {"text_idx": "#000011", "text": "Difyrrwch ydy\u2019r peth mwyaf. Yr awydd yna i droi i\u2019r dudalen nesaf a darllen mwy. Gobeithio y bydden nhw\u2019n magu awydd i wybod mwy am hanes ein gwlad hefyd."}, {"text_idx": "#000012", "text": "Oedd unrhyw heriau arbennig wrth baratoi\u2019r llyfr?"}, {"text_idx": "#000013", "text": "Wrth gynllunio, roedd hi\u2019n bwysig cyfuno rhan o hanes efo achos goruwchnaturiol oedd yn gweddu i\u2019r hanes hwnnw. Hefyd mae un o\u2019r prif gymeriadau yn anneuaidd, ac roedd defnyddio\u2019r ramadeg gywir er mwyn parchu\u2019r cymeriad yn gofyn am feddwl, ail feddwl a meddwl eto yn aml iawn (yn enwedig wrth osgoi treigladau ac ati)."}, {"text_idx": "#000014", "text": "O ble ydych chi\u2019n cael eich ysbrydoliaeth?"}, {"text_idx": "#000015", "text": "Gwylio The X-Files oeddwn i yn ystod y cyfnod clo, a daeth y syniad i mi yn sydyn, wedyn dyma ddechrau ysgrifennu syniadau fel fflamia!"}, {"text_idx": "#000016", "text": "Pe bai\u2019n rhaid ichi ddisgrifio eich hun mewn tri gair yn unig, beth fyddai\u2019r rheini?"}, {"text_idx": "#000017", "text": "Pa lyfrau ysbrydolodd chi fel darllenwr ifanc?"}, {"text_idx": "#000019", "text": "Pa lyfr sydd ar eich bwrdd wrth ochr y gwely ar hyn o bryd?"}, {"text_idx": "#000023", "text": "Pa brofiadau o lyfrgelloedd sydd wedi dylanwadu arnoch drwy eich bywyd?"}, {"text_idx": "#000024", "text": "Mae\u2019n siw\u0302r mai\u2019r llyfrgell rydw i wedi treulio\u2019r rhan fwyaf o amser ynddi ydy Llyfrgell Shankland, Prifysgol Bangor. Mae hi\u2019n ystafell hardd iawn ac wedi bod yn hafan i ddianc iddi er mwyn cael canolbwyntio ar fy ngwaith am flynyddoedd."}, {"text_idx": "#000025", "text": "Oes gennych chi unrhyw awgrymiadau er mwyn annog plant a phobl ifanc i ddarllen mwy er pleser?"}, {"text_idx": "#000026", "text": "Peidiwch a\u0302 chymryd yn ganiataol bod darllen llyfr yn mynd i fod yn ddiflas. Mae darllen yn ymarfer y meddwl mewn ffyrdd all sgrin gyfrifiadur neu deledu ddim ei wneud. Os ydych chi\u2019n dymuno gwella eich darllen, dewch o hyd i griw o rai sy\u2019n dymuno gwneud yr un peth a sefydlwch eich clwb darllen eich hun. Cofiwch hefyd bod gwahanol fathau o ffurfiau i\u2019w darllen, nid straeon yn unig."}, {"text_idx": "#000027", "text": "A oes gennych unrhyw gynlluniau ar gyfer teitlau pellach?"}, {"text_idx": "#000028", "text": "Ar hyn o bryd dwi\u2019n dilyn doethuriaeth o dan Adran y Gymraeg ac Astudiaethau Celtaidd Prifysgol Bangor mewn Ysgrifennu Creadigol. Felly dwi\u2019n gweithio ar nofel arall. Ei theitl am rw\u0302an ydy \u2018Croesi Manogan\u2019, ond efallai y bydd hynny\u2019n newid yn y pen draw."}]